70 ISIGIDIMI SAMAXOSA, SEPTEMBER 1, 1887.

IMIBUZO.

Makuqondwe kakuhle lemibuzo ilandelayo, yona angake  
abe eyipendula u mnumzetu lowo, ngenxa yezizatu ezininzi,  
nangani ndingayikuzixela, endaziyo ukuba woqonda kuba  
ngumntu mkulu, unezitelekelelo zobudoda. Le mibuzo  
yiyo le—

1. U Mhobe lo uzalwa ngubanina?
2. Oyena mkulu u Xosa no Ndlovu nguwupi na?  
   Kuba kuti ngelinye ixesha ibe ngu Ndlovu omkulu, kuti  
   kwakuyo lombali avakale engu Xosa?
3. Lo Ndlovu yinkosi yakwa Dlamini na, nokuba  
   ngomnye ?
4. U Lungana uyise bo Kwane uyintonina ku Msi?
5. Imbali yokuvela kwama Gqunukwebe itini na lento  
   uwangenisa kwakulenzala ka Msi, (*ngabula* *wena') ?* Lona  
   igama ngokwalo lele siqwa kanye. Ukuti—“ Gqunukwebe,”  
   ngamazwi mabini ngesiqwa. Ngu “ *Nquna-kweb* ” kukuti  
   sisitatu samadoda, (3) u Nquna kukuti sitatu, u *Rweb,*ngamadoda. Lilonke kutiwa—Nquna-kweb, amadoda  
   amatatu. Linjalo ke elogama kowalo. Lelasema Lawini.  
   Apuma kwaku Msi na kwa nama Lawo? Okoke kukuti  
   kausicazele.
6. Bangapina o Xosa, kuba ngelinye ixesha ufumaneka  
   epuma kwinzala ka Msi, aze ngelinye abeko kumkondo we-  
   nkosi zasema Xoseni njengoku—Uti u Mr. Pamla—U  
   Ngconde upuma ku Xosa, u Xosa upuma ku Togu, u Togu  
   upuma ku Tshiwo, izeke ifane ipele kweso situba, engaxe-  
   Iwanga no Tshiwo apo apuma kona yena, kubonakale uku-  
   ba makabe ungomnye u Koko, indulo elinje ngo Mhobo  
   wasentla.
7. Kutenina lento uti wakuyilandela le mbali ufumane  
   ukuba, u Tshiwo uzele u Togu no Palo, aze u Xosa azale  
   u Ngconde no Dlamini wokuqala, ize eka Ngconde inzala  
   ingabonakali ndawo kanti eka Palo iko, yada yeza kufika  
   ku Sigcau?
8. Kutiwa ama Mpondo, Xesibe, Baca, Tembu, nama  
   Mpondomise aqekeka. Aqekeka pina?
9. Kanene u Kama unaye na unyana ogama lingu Pato,  
   asingu Cungwa na (uyise ka Kama) umntu ononyaua ogama  
   linjalo ?
10. Kaucacise lendawo iteta ngo Mhobo, Mlau, no Mdu-  
    shane.
11. Ngabafazi na kanene u Radebe, Mashwabada no  
    Ngob’izembe njalo-njalo, lento kutiwa kulo mbali ngama  
    qadi njengokuba kutiwa—Elika Mtimkulu, ngu Radebe.  
    Elika Zulu, ngu Mashwabada, aze kwa u Mashwabada abe  
    neqadi naye, kutiwa elake ngu Ngob’izembe. Ngomka  
    bani na ababantu ?
12. Kodwa asingu Tshawe na, owemka e Mbo (kulonina)  
    equba amaroma, nenkomo ezisengwayo, kwane tyabakazi  
    ke ukuzisa neno, ehamba ezingela nenyamakazi, lo uti wena  
    ngu Xosa wayetunywe ngu Ndlovu umkuluwe wake?  
    Kaubuze kuma Goqolo (ama Mfene) ukuba elogama  
    akalifumene ngenxa yokuqotola kwemigqweto yawo ezindle-  
    leni, na, esalandela kwa u Tshawe ogama limbi lombuliso  
    bekutiwa ngu Lusiba-lukulu? Yona eyokuzalana kwama

Zizi nama Xosa uyigqibele kwakule.

Mininzi ke eminye kwa ngayo lombali, kuloko yona  
itintelwe kukuba wayete uzakuyilungisa.

UKUFUNISELA.

Imbali yesisizwe singama Gqunukwebe inendawo engena  
mntu usiweza kuyo. Lendawo yeligama lingelilo lasi Xosa  
ilelama-Lawo isikohlile, ukuba kungokuba kwakutenina  
malunga nawo nama Gqunukwebe la. Kodwake kuko into  
enje—Kute ngexa lika Palo, abanye bati lelika Tshiwo,  
kwamiselwa ebukosini amadoda amabini, u Kwane, into ka  
Lungana, inkosana yasema Gqunukwebeni kade (batsho  
abanye) no Gaba umzukulwana ka Nqosoro (Nqosini) e  
Nxaruni apa, zafike zantatu ngoku inkosi nganeno kwe  
Nbiba. Ibe ngu Palo no Rarabe ezama Xosa, ngu Gaba  
eyama Nqosini, (noko wabuye wawela kwa i Nciba) no  
Kwane eyama Gqunukwebe (ama Ndluntsha) ke kubona-  
kala ukuba inteto mayibe ibisiti—Zintatu inkosi kupela

xa ifuna ukubanga, kuba kungeko mfulana ungafuni ku-  
gquma. Ukubonisa lonyaniso mandizeke ukubanjwa  
kuka Rarabe nga Mandluntsha awade waputunywa ngu  
Kibiko omnye wonyana bake, aye kumhluta ngomkonto  
kona, ebinzwa (u Rarabe) kusitiwa—“ Wena ubuze  
kuzeka nina kulonyoko apa? ” Londawo ixela ukuba  
ama-Nduntsha eb’ezamela ukuzipata kuba elupondo olu-  
lodwa. Kwakona u Gaba wacitwa ngu Rarabe, esel’eko-  
hlene naye ama Gcaleka, elinga ukuzipata kuba elupondo  
oluludwa lwasema Nqosinini.

Ke, ekufuniseleni, masibe esisizwe singama Gqunukwebe singama Lawo ngokuvela, kwanje ngokuba enjalo ama Nqosini. Makube livele apo eligama liti *Nqunakwebe* malibe belisiti—Inkosi zintatu. U Rarabe umfo ka Palo, no Gaba eyama Nqosini, no Kwane eyama Gqunukwebe babe sutu nye. Kodwa ke eligama lobu Gqunukwebe ukuba alivele bumini njengoko ndifuniselayo, nokuba kwa u Lungana uyise bo Kwane ub’eselengum Gqunukwebe kade, kulapo ingxaki ihla kona. Kungavuyiseka kunene kuke kwako umntu ongum Gqunukwebe wokuzalwa, onembali ongake ayicacise lendawo, kuba ke abanye ababalisi bati u Gqunu- kwebe uzalwa ngu Kwane, itike leyo indawo ibe yiyo efuna ukulikanyisa eligama into eliteta yona, kuba xa kuyinene oko lingaba lixela ukuba lomntwana wenkosi wamiselwa ngelixa obukosi bube butatu, bukankanywe kade.

Ukwenjenje asimhla ndenza mbali yanto mna. Bendicacisa umbuzo lo ungu No. 4. kupela, kuba mna le mbali sendike ndayipanda kancinane yandinqabela, ke ngoko asikuko nokuba kungavuyiseka eyiqubile umnumzetu u Mr. Pamla, kuba esiti embalini yake, nama Gqunukwebe ayinzala ka Msi.

UMKONDO WAKWA RADEBE.

Kuko indawo enkulu noko kulo mbali, esiyibonayo ukuba iyakuti xa sel’ilungiswe yacokiswa, iyakusiweza kwizibuko lakwa Cihoshe, esingena kuliwela tina, singadanga siti kwakutiwa—“ Ningamanina? ” Siti ukupendula—“ Singama Nqosini.” Londawo yile yomkondo wakwa Radebe wonke. Singa umnumzetu angake awulande abuye nge zitende, aqalele ku Radebe wokuqala, aye kumfaka apo avela kona, *(ukuhlaluka)* agalele adlule ku Mhobo paya, kuba ke ukuba njalo, ukuba imbali leyo ipelela ku Mhobo lowo, kusemhlotsheni ukuba igama elisingele pakati yonke into efana nalento kutiwa ngumntu ngekutiwa ngu Mhobo kuxeliswe njengokuba eyasema Xoseni neyakwa Zulu nezinye izizwe ezite ukupelelwa kwazo ukubuya ngezitende zaya kuti nga ngo Ntu, zite nga Bantu. Ipina ke into enjalo? Nakwezinye imbali-mbalana, nokuba ngamavo ezinye izizwe siva nge *Adamites* ne *Pre-Adamites.* Ipina ke into enjengezo?

UKUDIBANA KWAMABADI.

Kusemhlotsheni kona ukuba imbali yase Mbo (inxenye) neyasema Xoseni kuyavumelana. Ukutyebisa nditi—Uti u Mr. Pamla u Xosa wazala u Dlamini wokuqala. “Umbuzo.” Ngabanina lo Dlamini? “ Impedulo.” Ngu Zizi, unyana omncinane ka Xosa weqadi. Ligama lesibo- ngo salo nkosi. Ako amagama anjalo nakwezinye inkosi, anje ngo Nomagwayi wase Mbo, no Butsolo-bentonga njalo-njalo. Kude kwako no Dalawane no Ntsasana ama- gama azizibongo zenkosi ezingamabongo nje kodwa, zingazange zibeko.

U Mr. J. Muir Vimbe ubalise eyake imbali ekwelinye ilizwe, eyibalisa ngokubaliselwa awabaliselwa ngako ngama xego akowabo. Eyake iye yapela ngo Ntu. Ikwanjalo kanye le ka Mr. W. W. Gqoba, ipela kwaku Ntu.

Kanjalo, kuko ama Zizi ekutiwa ukwahlulwa kwawo ngama Ndlovu (e Gwiligwili) kubonakala ukuba nga- wona asahleli kwigama lika Ndlovu lowa ateta ngaye u Mr. Pamla, onke amanye apuma kulawo. Xa sukuba kubekiswa emva ukunqulwa ngama Cirha, intloko yegazi lase bukosini kulendlu ka Xosa, kude kutiwe— “ Mabandla ka Mhlandla-ndlovu.” Yabonake ezondawo ziyelene kakulu ekubeni kakade sekumhlope ukuzalana kwe zozizwe. Zininzi zona indawo ezidibeneyo kuma Xosa nama Mfengu nokuba sekuteni. Yena oti akazalani makawe emapepeni enze lombali siyibone, asule ezindawo zingamapoma enyaniso, angafumane ati akazalani nje kodwa. Woba lowo akateti nto uyafundekela nje kodwa.

INQOBO ZENKOLO YAMA DYODI.

I.

Ndiyakolwa ngokupelelisileyo, ukuba bonke abantu,

nokuba ngabocebano nokuba asingabo, bazalwa bengaba  
kululekileyo, nokuba lento iyinkululeko isisabelo sabo, kulo  
lonke ixa lokupila kwabo.

II.

Ndiyakolwa ngokupelelisileyo ukuba umntu osukuba  
efumana ubutyebi ngokuxelenga kwabanye abantu, abe yena  
engabusebenzeli kanye, lomntu ungumpangi ongenazo  
nentloni.